বাংলাদেশ
বাংলাদেশের বৈদেশিক বা আন্তর্জাতিক বা পররাষ্ট্রনীতি হল গণপ্রজাতন্ত্রী বাংলাদেশ সরকার কর্তৃক প্রণীত অপরাপর রাষ্ট্রসমূহের সঙ্গে বাংলাদেশের সম্পর্ক ও আচরণের নীতিমালা। ১৯৭১ সালে স্বাধীনতা লাভের পর থেকে বাংলাদেশ 'সকলের সাথে বন্ধুত্ব, কারও সাথে বৈরিতা নয়', এই নীতি অনুসরণ করে বৈদেশিক সম্পর্ক বজায় রেখে চলেছে। একটি অসাম্প্রদায়িক রাষ্ট্র হিসেবে বাংলাদেশ সবসময়ই বিংশ শতাব্দীর স্নায়ুযুদ্ধে প্রভাবশালী রাষ্ট্রসমূহের পক্ষাবলম্বন থেকে বিরত থেকেছে। একটি মুসলিম সংখ্যাগরিষ্ঠ রাষ্ট্র হওয়ার কারণে অন্যান্য মুসলিম দেশগুলোর সঙ্গে বাংলাদেশের সুদৃঢ় কূটনৈতিক ও বাণিজ্যিক সুসম্পর্ক রয়েছে। পাশাপাশি, রাজনৈতিকভাবে বাংলাদেশ ইসরায়েল রাষ্ট্র প্রতিষ্ঠার বিরোধী।
বৃহত্তর বাংলাদেশ
লেবেনস্রম (অতিরিক্ত বসবাসের স্থান) হিসেবে "বৃহত্তর বাংলাদেশ" অর্জন করাটা বাংলাদেশ থেকে ভারতের রাজ্যগুলোতে বড় আকারের অবৈধ অভিবাসনের কারণ হিসেবে অভিযোগ করা হয়। একইভাবে এও অভিযোগ করা হয় যে ভারতের উত্তর-পূর্বাঞ্চলীয় রাজ্যগুলোকে, বিশেষ করে আসাম এবং পশ্চিমবঙ্গকে মুসলিম প্রধান অঞ্চলে রূপান্তরিত করার জন্য বাংলাদেশের কিছু রাজনৈতিক দল এবং বাংলাদেশ রাষ্ট্র সক্রীয়ভাবে এই অবৈধ অভিবাসনকে উৎসাহিত করে, যার ফলস্বরূপ এই অঞ্চলগুলো ভারত থেকে বিচ্ছিন্ন হয়ে মুসলিম সংখ্যাগরিষ্ঠ বাংলাদেশে যুক্ত হবে। একটি ভারতীয় প্রস্তাব এই যে, বাংলাদেশ রাষ্ট্র এর বর্ধিষ্ণু জনসংখ্যার জন্য লেবেনস্রমের উদ্দেশে একটি আঞ্চলিক নকশা খুঁজছে এবং বৃহত্তর বাংলাদেশ প্রতিষ্ঠা করার চেষ্টা করছে। আরেকটি প্রস্তাব অনুসারে বাংলাদেশের একটি বা দুটো জেলা দখল করে সেখানে সকল অবৈধ অভিবাসীদের পাঠিয়ে দিতে হবে। যদিও আরেকটি প্রস্তাব হচ্ছে বাংলাদেশের বাংলাদেশের এই "নকশাকে" বানচাল করার জন্য বাংলাদেশী অভিবাসীদের হত্যা করতে হবে।